ระเบียบกรมแรงงานระเบียบกรมแรงงานว่าด้วยการพิจารณาการทำงานของคนต่างด้าวพ.ศ.๒๕๓๕[๑]---------- โดยที่พระราชบัญญัติการทำงานของคนต่างด้าวพ.ศ.๒๕๒๑ มาตรา ๗ กำหนดให้คนต่างด้าวจะทำงานได้ต่อเมื่อได้รับใบอนุญาตมาตรา ๘กำหนดให้บุคคลใดประสงค์จะให้ คนต่างด้าวเข้ามาทำงานในกิจการของตนในราชอาณาจักร ยื่นคำขอรับใบอนุญาตแทนคนต่างด้าว มาตรา ๑๐กำหนดให้คนต่างด้าวซึ่งได้รับอนุญาตให้เข้ามาทำงานในราชอาณาจักรตามกฎหมายว่าด้วยการส่งเสริมการลงทุนหรือตามกฎหมายอื่นให้ยื่นคำขอรับใบอนุญาต มาตรา ๑๒ กำหนดให้คนต่างด้าวบางประเภททำงานได้เฉพาะที่รัฐมนตรีกำหนดโดยได้รับอนุญาต มาตรา ๑๕กำหนดให้ใบอนุญาตที่สิ้นอายุและผู้รับใบอนุญาตประสงค์จะทำงานนั้นต่อไปให้ยื่นคำขอต่ออายุใบอนุญาตมาตรา ๑๙กำหนดให้ผู้รับอนุญาตยื่นคำขอรับใบแทนใบอนุญาตที่ชำรุดในสาระสำคัญหรือสูญหาย และมาตรา ๒๑ กำหนดให้ผู้รับใบอนุญาตที่ประสงค์จะทำงานอื่นนอกจากงานที่ระบุไว้ในใบอนุญาตหรือเปลี่ยนท้องที่หรือสถานที่ในการทำงานต้องขอรับอนุญาตประกอบกับระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ.๒๕๓๒ ข้อ ๙กำหนดให้หน่วยงานของรัฐออกระเบียบเพื่อกำหนดขั้นตอนและระยะเวลาปฏิบัติราชการเพื่อประชาชนสำหรับคำขอในเรื่องนั้นอธิบดีกรมแรงงานจึงวางระเบียบไว้ดังต่อไปนี้ ข้อ ๑ระเบียบนี้เรียกว่า`ระเบียบกรมแรงงานว่าด้วยการพิจารณาการทำงาน ของคนต่างด้าว พ.ศ.๒๕๓๔' ข้อ ๒ระเบียบนี้ให้ใช้บังคับตั้งแต่วันที่ ๑๖ ธันวาคม พ.ศ.๒๕๓๔ เป็นต้นไป ข้อ๓ให้ยกเลิกระเบียบกรมแรงงานว่าด้วยการพิจารณาการทำงานของคน ต่างด้าว พ.ศ.๒๕๓๒ ข้อ ๔ การขอรับใบอนุญาตทำงานตามมาตรา ๑๐ กรณีคนต่างด้าวซึ่งได้รับอนุญาตให้เข้ามาทำงานในราชอาณาจักรตามกฎหมายว่าด้วยการส่งเสริมการลงทุน หรือ ตามกฎหมายยื่นให้ยื่นคำขอตามแบบ ตท.๑พร้อมด้วยหลักฐาน ดังต่อไปนี้ (๑)หนังสือเดินทางฉบับจริง พร้อมสำเนา ๑ ชุด (๒)รูปถ่ายครึ่งตัว หน้าตรงในเครื่องแต่งกายที่สุภาพและไม่สวมหมวกขนาด ๕ x ๖เซนติเมตร ซึ่งถ่ายมาแล้วไม่เกินหกเดือน จำนวน ๓ ใบ (๓)เอกสารรับรองของส่วนราชการที่เกี่ยวข้องแสดงว่าได้รับอนุญาตให้เข้ามาทำงานในราชอาณาจักรตามกฎหมายว่าด้วยการส่งเสริมการลงทุนหรือตามกฎหมายอื่น (๔)กรณีคนต่างด้าวให้บุคคลอื่นนำคำขอมายื่นแทนให้ทำใบมอบอำนาจตามแบบที่กำหนด พร้อมทั้งปิดอากรแสตมป์ตามกฎหมาย ข้อ ๕การขอรับใบอนุญาตทำงานตามมาตรา ๗ ในกรณี ๕.๑คนต่างด้าวที่ได้รับอนุญาตให้เข้ามาอยู่ในราชอาณาจักรเป็นการชั่วคราวหรือได้รับอนุญาตให้มีถิ่นที่อยู่ตามกฎหมายว่าด้วยคนเข้าเมือง ซึ่งจะขออนุญาตทำงานเป็นครั้งแรกหรือเมื่อใบอนุญาตเดิมขาดต่ออายุ และยื่นขอใหม่ ๕.๒ คนต่างด้าวที่มีใบอนุญาตทำงานประเภทตลอดชีพและประสงค์จะขอเพิ่ม การทำงาน สถานที่ ท้องที่ จากเดิมที่ได้รับอนุญาต ให้ยื่นคำขอตามแบบตท.๒ พร้อมหลักฐาน ดังต่อไปนี้ (๑)สำเนาหนังสือเดินทางหรือใบสำคัญถิ่นที่อยู่และใบสำคัญประจำตัวคนต่างด้าวกรณีได้รับอนุญาตให้มีถิ่นที่อยู่ถาวรแล้วแนบคำขอพร้อมทั้งนำฉบับจริงไปแสดงเพื่อตรวจสอบด้วย (๒)รูปถ่ายครึ่งตัวหน้าตรงในเครื่องแต่งกายสุภาพ ไม่สวมหมวก ขนาด ๕ x ๖ เซนติเมตรซึ่งถ่ายมาแล้วไม่เกินหกเดือน จำนวน ๓ ใบ (๓)เอกสารแสดงวุฒิการศึกษาและใบรับรองของนายจ้างคนเดิมแสดงว่า ผู้ขอได้เคยทำงานอะไร ที่ไหนช่วงระยะเวลาใด โดยละเอียด ถ้าเป็นภาษาต่างประเทศที่ไม่ใช่ภาษาอังกฤษให้แปลเป็นภาษาไทย โดยมีสถานทูตหรือกระทรวงการต่างประเทศรับรอง (๔)ใบรับรองแพทย์แผนปัจจุบันชั้นหนึ่ง รับรองว่าผู้ขอไม่เป็นบุคคลวิกลจริตหรือมีจิตฟั่นเฟือนไม่สมประกอบ ไม่เป็นผู้เจ็บป่วยด้วยโรคเรื้อน วัณโรคระยะอันตรายโรคเท้าช้าง ในระยะอันเป็นที่รังเกียจของสังคม ติดยาเสพติดให้โทษอย่างร้ายแรงหรือโรคพิษสุราเรื้อรัง (๕)หนังสือรับรองการจ้างของนายจ้างคนปัจจุบันตามแบบที่กำหนดลงนามการจ้างโดยผู้มีอำนาจลงนามตามที่ระบุไว้ในหนังสือรับรองการจดทะเบียนพาณิชย์ (๖)แบบคำขอที่ได้กรอกรายละเอียดของลักษณะงานอย่างชัดแจ้งว่าผู้ขอประสงค์จะทำหน้าที่อะไรเกี่ยวข้องกับบุคคลหรือวัสดุอุปกรณ์ที่จะใช้ในการทำงานอย่างไรและได้กรอกแบบคำขอครบทุกข้อแล้ว (๗)หนังสือรับรองของกรมทะเบียนการค้าแสดงว่าสถานประกอบการที่ผู้ขอจะเข้าทำงานได้จดทะเบียนเป็นห้างหุ้นส่วน บริษัท โดยระบุวัตถุประสงค์ในการประกอบกิจการพร้อมทั้งระบุชื่อผู้มีอำนาจกระทำการแทนนิติบุคคล (๘)สำเนาบัญชีรายชื่อผู้ถือหุ้นของบริษัทโดยกรมทะเบียนการค้ารับรองสำเนาถูกต้อง (๙)ใบทะเบียนการค้าของกรมสรรพากร (๑๐)สถานประกอบการที่มีโรงงานให้แนบใบอนุญาตจัดตั้งโรงงาน และ /หรือใบอนุญาตประกอบกิจการโรงงานที่ได้รับการต่ออายุจากกรมโรงงานอุตสาหกรรมกระทรวงอุตสาหกรรม (๑๑)สถานประกอบการที่เป็นนิติบุคคลต่างด้าว ให้แนบใบอนุญาตการประกอบ ธุรกิจของคนต่างด้าวตามประกาศคณะปฏิวัติฉบับที่ ๒๘๑ (๑๒)แผนภูมิแสดงตำแหน่งงานพร้อมทั้งชื่อบุคคลที่ทำงานในตำแหน่งนั้น ๆหรือบัญชีรายชื่อพร้อมทั้งตำแหน่งของบุคคลที่ทำงานในบริษัทนั้น ๆถ้ามีคนต่างด้าวทำงานอยู่ใน ตำแหน่งใดให้ระบุเลขที่ใบอนุญาตทำงานของคนต่างด้าวนั้น และให้ระบุตำแหน่งของผู้ขอใน แผนภูมิด้วยในตอนท้ายของแผนภูมิให้ระบุด้วยว่ามีคนต่างด้าวรวมทั้งสิ้นกี่คน คนไทยกี่คน พร้อมทั้งประทับตราของห้างหุ้นส่วนหรือบริษัทและลงลายมือชื่อของผู้มีอำนาจกระทำการแทน นิติบุคคลเพื่อรับรองความถูกต้อง (๑๓)สำเนาใบอนุญาตทำงานของคนต่างด้าวทุกคนที่ทำงานในสถานประกอบ การ (๑๔)ถ้าผู้ขอจะทำงานแทนตำแหน่งของบุคคลเดิมที่เป็นคนต่างด้าวให้ถ่ายเอกสารใบอนุญาตทำงานพร้อมทั้งหลักฐานการแจ้งออกจากงานของคนต่างด้าวคนเดิมไปแสดงถ้าคนเดิมยังไม่แจ้งออกให้ทำหนังสือชี้แจงว่าคนเดิมจะแจ้งออกเมื่อใด (๑๕)งบการเงินประจำปีล่าสุดของสถานประกอบการ ถ้างบดุลขาดทุนให้แนบ งบดุลย้อนหลังสองปี (๑๖)ถ้ากิจการที่คนต่างด้าวขอเข้าทำงานเป็นกิจการสั่งสินค้าเข้าหรือส่งสินค้าออกแบบแสดงรายการค้าของกรมศุลกากรและใบสิทธิคุ้มของที่ส่งออก แบบ ลป.61 และให้แสดงหลักฐานการสรุปยอดรวมมูลค่าการส่งออกเป็นอัตราเงินบาทด้วย (๑๗)ถ้างานที่คนต่างด้าวขอทำต้องได้รับการอนุญาตตามกฎหมายอื่นให้ถ่ายเอกสารการอนุญาตนั้นไปแสดงเช่น ใบอนุญาตประกอบโรคศิลป์ ใบอนุญาตการเป็นครู ใบ อนุญาตให้ประกอบวิชาเวชกรรมบัตรนักข่าวจากกรมประชาสัมพันธ์ หนังสือรับรองจากกรมการ ศาสนา เป็นต้น (๑๘)ถ้าคนต่างด้าวสมรสกับคนไทยให้แนบสำเนาทะเบียนสมรส บัตรประชาชนของคู่สมรส สูติบัตรบุตร (ถ้ามี)ทะเบียนบ้านและนำฉบับจริงไปแสดงเพื่อตรวจสอบ (๑๙)แผนที่แสดงที่ตั้งของสถานที่ทำงาน (๒๐)กรณีคนต่างด้าวให้บุคคลอื่นนำคำขอมายื่นแทนให้ทำใบมอบอำนาจตามแบบที่กำหนดพร้อมทั้งปิดอากรแสตมป์ตามกฎหมาย (๒๑)หลักฐานอื่นที่เกี่ยวข้อง ซึ่งเจ้าหน้าที่จะแจ้งให้ทราบเพิ่มเติม ข้อ ๖การขอรับใบอนุญาตตามมาตรา ๘กรณีผู้ที่ประสงค์จะให้คนต่างด้าวเข้ามาทำงานในกิจการของตนในราชอาณาจักร ให้ยื่นคำขอรับใบอนุญาตแทนคนต่างด้าวตามแบบตท.๓ พร้อมหลักฐาน ดังต่อไปนี้ (๑)ใบแนบ ตท.๓ (๒)รูปถ่ายครึ่งตัวหน้าตรงในเครื่องแต่งกายที่สุภาพ ไม่สวมหมวกขนาด ๕ x ๖เซนติเมตร ซึ่งถ่ายมาแล้วไม่เกินหกเดือน จำนวน ๓ ใบ (๓)เอกสารแสดงวุฒิการศึกษา และใบรับรองของนายจ้างคนเดิมแสดงว่าผู้ขอได้เคยทำงานอะไร ที่ไหน ช่วงระยะเวลาใดถ้าเป็นภาษาต่างประเทศที่ไม่ใช่ภาษาอังกฤษ ให้แปลเป็นภาษาไทยโดยมีสถานฑูตหรือกระทรวงการต่างประเทศรับรอง (๔)หนังสือรับรองการจ้างของนายจ้างคนปัจจุบันตามแบบที่กำหนดลงนามการจ้างโดยผู้มีอำนาจลงนามตามที่ระบุไว้ในหนังสือรับรองการจดทะเบียนพาณิชย์ (๕)แบบคำขอที่ได้กรอกรายละเอียดของลักษณะงานอย่างชัดแจ้งว่าคนต่างด้าวจะทำหน้าที่อะไรเกี่ยวข้องกับบุคคลหรือวัสดุอุปกรณ์ที่จะใช้ในการทำงานอย่างไร และได้กรอกแบบคำขอครบทุกข้อแล้ว (๖)หนังสือรับรองของกรมทะเบียนการค้าแสดงว่าสถานประกอบการที่จะ เข้าทำงานได้จดทะเบียนเป็นห้างหุ้นส่วน บริษัท โดยระบุวัตถุประสงค์ในการประกอบกิจการ พร้อมทั้งระบุชื่อผู้มีอำนาจกระทำการแทนนิติบุคคล (๗)สำเนาบัญชีรายชื่อผู้ถือหุ้นของบริษัทโดยกรมทะเบียนการค้ารับรองสำเนาถูกต้อง (๘)ใบทะเบียนการค้าของกรมสรรพากร (๙)สถานประกอบการที่มีโรงงานให้แนบใบอนุญาตจัดตั้งโรงงานและ / หรือใบอนุญาตประกอบกิจการโรงงานที่ได้รับการต่ออายุจากกรมโรงงานอุตสาหกรรม กระทรวงอุตสาหกรรม (๑๐)สถานประกอบการที่เป็นนิติบุคคลต่างด้าว ให้แนบใบอนุญาตการ ประกอบธุรกิจของคนต่างด้าวตามประกาศคณะปฏิวัติ ฉบับที่ ๒๘๑ (๑๑)แผนภูมิแสดงตำแหน่งพร้อมทั้งชื่อบุคคลที่ทำงานในตำแหน่งนั้น ๆหรือบัญชีรายชื่อพร้อมทั้งตำแหน่งของบุคคลที่ทำงานในบริษัทนั้น ๆ ถ้ามีคนต่างด้าวทำงานอยู่ในตำแหน่งใดให้ระบุเลขที่ใบอนุญาตทำงานของคนต่างด้าวนั้น และให้ระบุตำแหน่งของคนต่างด้าวที่ประสงค์จะขอใบอนุญาตในแผนภูมิด้วย ในตอนท้ายของแผนภูมิให้ระบุด้วยว่ามีคนต่างด้าวกี่คน คนไทยกี่คนพร้อมทั้งประทับตราห้างหุ้นส่วนหรือบริษัทและลงลายมือชื่อของผู้มีอำนาจกระทำการแทนนิติบุคคลเพื่อรับรองความถูกต้อง (๑๒)สำเนาใบอนุญาตทำงานของคนต่างด้าวทุกคนที่ทำงานในสถานประกอบการ (๑๓)ถ้าผู้ขอจะทำงานแทนตำแหน่งของบุคคลเดิมที่เป็นคนต่างด้าวให้ถ่ายเอกสารใบอนุญาตทำงานพร้อมทั้งหลักฐานการแจ้งออกจากงานของคนต่างด้าวคนเดิมไปแสดงถ้าคนเดิมยังไม่แจ้งออกให้ทำหนังสือชี้แจงว่าคนเดิมจะแจ้งออกเมื่อใด (๑๔)งบการเงินประจำปีล่าสุดของสถานประกอบการถ้างบดุลนั้นขาดทุนให้ แนบงบดุลย้อนหลังสองปี (๑๕)ถ้ากิจการที่คนต่างด้าวขอเข้าทำงานเป็นกิจการสั่งสินค้าเข้าหรือส่งสินค้าออกให้ถ่ายใบจนสินค้าขาออกและแบบแสดงรายการค้าของกรมศุลกากรและใบสิทธิคุ้มของที่ส่งออกแบบ ลป.๖๑ ของธนาคารแห่งประเทศไทยไปแสดง และให้แสดงหลักฐานการสรุปยอดรวมมูลค่าการส่งออกเป็นอัตราเงินบาท (๑๖)ถ้างานที่คนต่างด้าวขอทำต้องได้รับการอนุญาตตามกฎหมายอื่นให้ถ่ายเอกสารการอนุญาตนั้นไปแสดง เช่น ใบอนุญาตประกอบโรคศิลป์ใบอนุญาตการเป็นครู บัตรนักข่าวจากกรมประชาสัมพันธ์หรือหนังสือรับรองจากกรมการศาสนา เป็นต้น (๑๗)ถ้าคนต่างด้าวสมรสกับคนไทย ให้แนบสำเนาทะเบียนสมรส บัตรประชาชนของคู่สมรสสูติบัตรบุตร (ถ้ามี) ทะเบียนบ้าน และนำฉบับจริงไปแสดงเพื่อตรวจสอบ และให้ถ่ายหนังสือเดินทางทุกหน้าของคนต่างด้าวที่ประสงค์จะขอใบอนุญาตแนบคำขอด้วย (๑๘)แผนที่แสดงที่ตั้งของสถานที่ทำงาน (๑๙)กรณีผู้ที่ประสงค์จะให้คนต่างด้าวเข้ามาทำงานในกิจการของตนในราชอาณาจักรให้บุคคลอื่นนำคำขอมายื่นแทนให้ทำใบมอบอำนาจตามแบบที่กำหนดพร้อมทั้งปิดอากร แสตมป์ตามกฎหมาย (๒๐)หลักฐานอื่นที่เกี่ยวข้อง ซึ่งเจ้าหน้าที่จะแจ้งให้ทราบเพิ่มเติม ข้อ ๗การขอต่ออายุใบอนุญาตตามมาตรา ๑๕กรณีใบอนุญาตสิ้นอายุและผู้รับใบอนุญาตประสงค์จะทำงานนั้นต่อไปให้ยื่นคำขอต่ออายุใบอนุญาตตามแบบ ตท.๕ พร้อม หลักฐาน ดังต่อไปนี้ ๗.๑กรณีใบอนุญาตยังไม่ครบกำหนดเวลาที่ได้รับอนุญาต (๑)หนังสือเดินทางหรือใบสำคัญถิ่นที่อยู่และใบสำคัญประจำตัวคนต่างด้าวฉบับจริง (๒)กรณีคนต่างด้าวให้บุคคลอื่นนำคำขอมายื่นแทน ให้ทำใบมอบอำนาจตามแบบที่กำหนดพร้อมทั้งปิดอากรแสตมป์ตามกฎหมาย ๗.๒กรณีใบอนุญาตครบกำหนดเวลาที่ได้รับอนุญาตแล้ว (๑)หนังสือชี้แจงผลการดำเนินงานของคนต่างด้าวในปีที่ผ่านมาและเหตุผลความจำเป็นที่นายจ้างต้องจ้างคนต่างด้าวทำงานต่อไป (๒)งบการเงินประจำปีล่าสุดของสถานประกอบการถ้างบดุลขาดทุน ให้แนบงบดุลย้อนหลังสองปี (๓)หลักฐานการเสียภาษีของสถานประกอบการและของคนต่างด้าว (๔)หลักฐานการส่งออกช่วงปีล่าสุดโดยสรุปยอดรวมเป็นอัตราเงิน บาทเช่น ใบจนสินค้าของกรมศุลกากร หรือใบ ลป.๖๑ของธนาคารแห่งประเทศไทย (๕)รายงานผลการปฏิบัติตามเงื่อนไขที่กำหนดไว้ในใบอนุญาต (๖)ถ้าคนต่างด้าวสมรสกับคนไทยให้ยื่นสำเนา ทะเบียนสมรส บัตร ประชาชนของคู่สมรส สูติบัตรบุตร(ถ้ามี) ทะเบียนบ้านและนำฉบับจริงไปแสดงเพื่อตรวจสอบด้วย (๗)กรณีคนต่างด้าวให้บุคคลอื่นนำคำขอมายื่นแทนให้ทำใบมอบอำนาจตามแบบที่กำหนดพร้อมทั้งปิดอากรแสตมป์ตามกฎหมาย ข้อ ๘การขอรับใบแทนใบอนุญาตตามมาตรา ๑๙กรณีใบอนุญาตชำรุดในสาระสำคัญหรือสูญหาย ให้ยื่นคำขอรับใบแทนใบอนุญาตตามแบบตท.๖ พร้อมหลักฐาน ดังต่อไปนี้ (๑)รูปถ่ายครึ่งตัวหน้าตรงในเครื่องแต่งกายสุภาพ ไม่สวมหมวกขนาด ๕ x ๖เซนติเมตร ซึ่งถ่ายมาแล้วไม่เกินหกเดือน จำนวน ๓ ใบ (๒)ใบอนุญาตทำงานฉบับที่ชำรุด (ในกรณีชำรุดในสาระสำคัญ) (๓)หลักฐานการรับแจ้งความจากเจ้าหน้าที่ตำรวจ(ในกรณีที่ใบอนุญาตสูญหาย) (๔)กรณีคนต่างด้าวให้บุคคลอื่นนำคำขอมายื่นแทนให้ทำใบมอบอำนาจตามแบบที่กำหนดพร้อมทั้งปิดอากรแสตมป์ตามกฎหมาย ข้อ ๙การขออนุญาตตามมาตรา ๒๑ กรณีผู้มีใบอนุญาตที่ประสงค์จะทำงานอื่นนอกจากงานที่ระบุไว้ในใบอนุญาต หรือเปลี่ยนท้องที่ หรือสถานที่ทำงานให้ยื่นคำขออนุญาตตามแบบ ตท.๗ พร้อมหลักฐานดังต่อไปนี้ (๑)ใบอนุญาตทำงาน (๒)หนังสือเดินทางหรือใบสำคัญถิ่นที่อยู่และใบสำคัญประจำตัวคนต่างด้าวโดยถ่ายสำเนาทุกหน้าเพื่อแนบคำขอและนำฉบับจริงไปแสดงเพื่อตรวจสอบ (๓)เอกสารแสดงวุฒิการศึกษา และใบรับรองของนายจ้างคนเดิมแสดงว่าผู้ขอเคยทำงานอะไร ที่ไหน ช่วงระยะเวลาใด โดยละเอียดถ้าเป็นภาษาต่างประเทศที่ไม่ใช่ ภาษาอังกฤษให้แปลเป็นภาษาไทยโดยมีสถานทูตหรือกระทรวงการต่างประเทศรับรอง (๔)หนังสือรับรองการจ้างของนายจ้างคนปัจจุบันตามแบบที่กำหนดลงนามการจ้างโดยผู้มีอำนาจลงนามตามที่ระบุไว้ในหนังสือรับรองการจดทะเบียนพาณิชย์ (๕)หนังสือรับรองของกรมทะเบียนการค้าแสดงว่าสถานประกอบการที่จะ เข้าทำงานได้จดทะเบียนห้างหุ้นส่วน บริษัท โดยระบุวัตถุประสงค์ในการประกอบกิจการพร้อมทั้งระบุชื่อผู้มีอำนาจกระทำการแทนนิติบุคคล (๖)สำเนาบัญชีรายชื่อผู้ถือหุ้นของบริษัทโดยกรมทะเบียนการค้ารับรองสำเนาอันถูกต้อง (๗)ใบทะเบียนการค้าของกรมสรรพากร (๘)สถานประกอบการที่มีโรงงานให้แนบใบอนุญาตจัดตั้งโรงงาน ใบ อนุญาตประกอบกิจการโรงงานกรมโรงงานอุตสาหกรรม กระทรวงอุตสาหกรรม (๙)สถานประกอบการที่เป็นนิติบุคคลต่างด้าว ให้แนบใบอนุญาตการประกอบธุรกิจของคนต่างด้าวตามประกาศของคณะปฏิวัติ ฉบับที่ ๒๘๑ (๑๐)แผนภูมิแสดงตำแหน่งงานพร้อมทั้งชื่อบุคคลที่ทำงานในตำแหน่งนั้น ๆถ้ามีคนต่างด้าวทำงานอยู่ในตำแหน่งใดให้ระบุเลขที่ใบอนุญาตทำงานของคนต่างด้าวกำกับในตำแหน่งนั้น ๆ ด้วยและในตอนท้ายของแผนภูมิให้ระบุด้วยว่า มีคนต่างด้าวรวมทั้งสิ้นกี่คน คนไทยกี่คนพร้อมทั้งประทับตราห้างหุ้นส่วนหรือบริษัทและลงลายมือชื่อของผู้มีอำนาจกระทำการแทนนิติบุคคลเพื่อรับรองความถูกต้องด้วย (๑๑)สำเนาใบอนุญาตทำงานของคนต่างด้าวทุกคนที่ทำงานในสถานประกอบ การนั้น (๑๒)ถ้าผู้ขออนุญาตทำงานขอทำงานแทนตำแหน่งของบุคคลเดิมที่เป็นคนต่างด้าว ให้ถ่ายสำเนาใบอนุญาตทำงานพร้อมทั้งหลักฐานการแจ้งออกจากงานของคนต่างด้าวคนเดิมไปแสดงถ้าคนต่างด้าวคนเดิมยังไม่แจ้งออกให้ทำหนังสือชี้แจงว่าคนเดิมจะแจ้งออกเมื่อใด (๑๓)งบการเงินประจำปีล่าสุดของสถานประกอบการถ้างบดุลนั้นขาดทุนให้ แนบงบดุลย้อนหลังสองปี (๑๔)ถ้ากิจการที่คนต่างด้าวขอเข้าทำงานเป็นกิจการสั่งสินค้าเข้าหรือส่ง สินค้าออกให้ถ่ายใบขนสินค้าขาออกแบบแสดงรายการค้าของกรมศุลกากรและใบสิทธิคุ้ของที่ ส่งออก แบบ ลป.๖๑ ของธนาคารแห่งประเทศไทยและให้แสดงหลักฐานการสรุปยอดรวมมูลค่าการส่งออกเป็นอัตราเงินบาท (๑๕)ถ้างานที่คนต่างด้าวขอทำต้องได้รับการอนุญาตตามกฎหมายอื่น ให้ถ่ายเอกสารการอนุญาตนั้นไปแสดง เช่นใบอนุญาตประกอบโรคศิลป์ ใบอนุญาตการเป็นครูบัตรนักข่าวจากกรมประชาสัมพันธ์ หนังสือรับรองจากกรมการศาสนา เป็นต้น (๑๖) ถ้าคนต่างด้าวสมรสกับคนไทยให้แนบสำเนาทะเบียนสมรส บัตรประชาชน ของคู่สมรส สูติบัตรบุตร(ถ้ามี)ทะเบียนบ้านและนำฉบับจริงไปแสดงเพื่อตรวจสอบด้วย (๑๗)แผนที่แสดงที่ตั้งของสถานที่ทำงาน (๑๘)กรณีคนต่างด้าวให้บุคคลอื่นนำคำขอมายื่นแทนให้ทำใบมอบอำนาจตามแบบที่กำหนดพร้อมทั้งปิดอากรแสตมป์ตามกฎหมาย (๑๙)หลักฐานอื่นที่เกี่ยวข้อง ซึ่งเจ้าหน้าที่จะแจ้งให้ทราบเพิ่มเติม ข้อ ๑๐การขอรับใบอนุญาตตามมาตรา ๑๒ กรณีคนต่างด้าวดังต่อไปนี้ทำงานได้เฉพาะที่รัฐมนตรีกำหนด ๑๐.๑คนต่างด้าวที่ถูกเนรเทศตามกฎหมายว่าด้วยการเนรเทศซึ่งได้รับการผ่อนผันให้ไปประกอบอาชีพณ ที่แห่งใดแทนการเนรเทศหรืออยู่ในระหว่างรอการเนรเทศ ๑๐.๒คนต่างด้าวที่เข้ามาอยู่ในราชอาณาจักรโดยไม่ได้รับอนุญาตตามกฎหมายว่าด้วยคนเข้าเมือง และอยู่ในระหว่างรอการส่งกลับออกนอกราชอาณาจักร ๑๐.๓คนต่างด้าวที่เกิดในราชอาณาจักรแต่ไม่ได้สัญชาติไทยตามประกาศ ของคณะปฏิวัติ ฉบับที่ ๓๓๗ ลงวันที่ ๑๓ ธันวาคม พ.ศ.๒๕๑๕หรือตามกฎหมายอื่น ๑๐.๔คนต่างด้าวโดยผลของการถูกถอนสัญชาติตามประกาศของคณะปฏิวัติ ฉบับที่ ๓๓๗ ลงวันที่ ๑๓ธันวาคม ๒๕๑๕ หรือตามกฎหมายอื่น ให้ยื่นคำขอตามแบบตท.๘ พร้อมหลักฐานดังต่อไปนี้ (๑)หลักฐานอย่างใดอย่างหนึ่ง ดังต่อไปนี้ ก)สำเนาใบสำคัญประจำตัวคนต่างด้าว ข)สำเนาหนังสือของส่วนราชการรับรองว่าเป็นคนต่างด้าวที่ถูกเนรเทศตามกฎหมายว่าด้วยการเนรเทศซึ่งได้รับการผ่อนผันให้ไปประกอบอาชีพ ณที่แห่งใหม่แทนการเนรเทศหรืออยู่ในระหว่างรอการเนรเทศ ค)สำเนาหลักฐานการผ่อนผันให้อยู่ในราชอาณาจักรระหว่างรอการ ส่งกลับออกนอกราชอาณาจักร ง)สำเนาบัตรประจำตัวคนญวนอพยพ จ)สำเนาบัตรประจำตัวผู้อพยพ (๒)หลักฐานอย่างใดอย่างหนึ่ง ดังต่อไปนี้ ก)สำเนาทะเบียนบ้าน ข)สำเนาหลักฐานแสดงสถานที่อยู่ ค)สำเนาทะเบียนบ้านคนญวนอพยพ ง)สำเนาหนังสือรับรองของผู้ว่าราชการจังหวัดในจังหวัดที่มีศูนย์อพยพแสดงว่าผู้ยื่นคำขอเป็นผู้อพยพในศูนย์อพยพและได้รับการผ่อนผันให้ออกมาทำงานนอกศูนย์ อพยพได้ (๓)หนังสือรับรองการจ้างของนายจ้างคนปัจจุบันตามแบบที่กำหนด ลงนามการจ้างโดยผู้มีอำนาจลงนามตามที่ระบุไว้ในหนังสือรับรองการจดทะเบียนพาณิชย์ด้วย (๔)รูปถ่ายครึ่งตัวหน้าตรงในเครื่องแต่งกายที่สุภาพไม่สวมหมวก ขนาด ๕ x ๖ เซนติเมตรซึ่งถ่ายไว้ไม่เกินหกเดือน จำนวน ๓ ใบ (๕)ใบรับรองแพทย์แผนปัจจุบันชั้นหนึ่งรับรองว่าคนต่างด้าวไม่เป็นบุคคล วิกลจริต หรือมีจิตฟั่นเฟือนไม่สมประกอบไม่เป็นผู้เจ็บป่วยด้วยโรคเรื้อน วัณโรคในระยะอันตราย โรคเท้าช้างในระยะอันเป็นที่รังเกียจของสังคมติดยาเสพติดให้โทษอย่างร้ายแรงหรือโรค พิษสุราเรื้อรัง (๖)หนังสือรับรองการจดทะเบียนพาณิชย์ของสถานประกอบการที่จะรับผู้ ขอเข้าทำงาน (๗)แผนผังแสดงที่ตั้งของสถานประกอบการ (๘)กรณีคนต่างด้าวให้บุคคลอื่นนำคำขอมายื่นแทนให้ทำใบมอบอำนาจตามแบบที่กำหนด พร้อมทั้งปิดอากรแสตมป์ตามกฎหมาย ข้อ ๑๑การขอรับใบอนุญาตในกรณีที่ยื่นคำขอไว้ตามมาตรา ๘ โดยใช้แบบ ตท.๓และได้รับอนุญาตแล้วให้ใช้แบบรับรองประวัติเพื่อขอรับใบอนุญาตทำงานพร้อมหลักฐานดังต่อไปนี้ (๑)ต้นฉบับหนังสือเดินทาง พร้อมสำเนาเพื่อแนบคำขอ (๒)ใบรับรองแพทย์แผนปัจจุบันชั้นหนึ่งรับรองว่า คนต่างด้าวไม่เป็นบุคคลวิกลจริตหรือมีจิตฟั่นเฟือนไม่สมประกอบ ไม่เป็นผู้เจ็บป่วยด้วยโรคเรื้อน วัณโรคในระยะ อันตราย โรคเท้าช้างในระยะอันเป็นที่รังเกียจของสังคมติดยาเสพติดให้โทษอย่างร้ายแรงหรือ โรคพิษสุราเรื้อรัง (๓)กรณีคนต่างด้าวให้บุคคลอื่นนำคำขอมายื่นแทนให้ทำใบมอบอำนาจตามแบบที่กำหนด พร้อมทั้งปิดอากรแสตมป์ตามกฎหมาย ข้อ ๑๒สถานที่ยื่นแบบคำขอตามข้อ ๔ - ข้อ ๑๑ให้ยื่น ณ กองงานคนต่างด้าวกรมแรงงานหรือสำนักงานแรงงานจังหวัดซึ่งสำนักงานหรือสถานที่ทำงานของคนต่างด้าวผู้ยื่น คำขอตั้งอยู่ในจังหวัดนั้น ข้อ ๑๓ให้เจ้าหน้าที่รับคำขอตามข้อ ๔ - ข้อ ๑๑ ตรวจสอบจำนวนและความ สมบูรณ์ถูกต้องของเอกสาร ข้อ ๑๔ระยะเวลาดำเนินการตามคำขอทุกเรื่องที่ยื่นตามระเบียบนี้ให้ปฏิบัติให้แล้วเสร็จภายในสิบสี่วันทำการ โดยมีขั้นตอนตามลำดับ คือรับแบบคำขอหนึ่งวันทำการพิจารณา คำร้องสองวันทำการ ดำเนินการพิจารณาออกใบอนุญาตฯและลงทะเบียนเก้าวันทำการและแจ้งผลการพิจารณาสองวันทำการ ข้อ ๑๕ระยะเวลาที่ใช้ในการดำเนินการตามระเบียบนี้เริ่มนับตั้งแต่วันรับคำขอที่ได้แนบหลักฐานและเอกสารโดยถูกต้องครบถ้วนแล้วแต่ทั้งนี้ ไม่นับระยะเวลาที่ต้องติดต่อประสานงานหรือขอความร่วมมือจากหน่วยงานอื่น ทั้งภายในและภายนอกกรมแรงงาน ข้อ ๑๖ให้อธิบดีกรมแรงงาน รักษาการตามระเบียบนี้ประกาศ ณ วันที่ ๑๓ธันวาคม พ.ศ.๒๕๓๔ยุวรัตน์ กมลเวชอธิบดีกรมแรงงานภัทรวีร์/ปรับปรุง๖ ธันวาคม ๒๕๖๐[๑] ราชกิจจานุเบกษาเล่ม ๑๐๙ / ตอนที่ ๓๐ / หน้า ๑๐ / ๓๐ มีนาคม ๒๕๓๕